Ασκητοσπόρια

Τα ασκητοσπόρια (λατινική και επιστημονική ονομασία Ascetosporea) είναι μια ομάδα πρωτόγονων ευκαρυωτικών οργανισμών που παρασιτούν σε ζώα (ιδίως σε θαλάσσια ασπόνδυλα). Θεωρούνται σήμερα ομοταξία και οι δύο μεγαλύτερες ίσως ομάδες τους, τα απλοσπόρια και τα παραμύξια, δεν παρουσιάζουν σημαντικές μορφολογικές ομοιότητες μεταξύ τους, αλλά ομαδοποιούνται μαζί σε όλες σχεδόν τις μοριακές μελέτες (DNA), που υποδεικνύουν προέλευση από τη βάση του εξελικτικού δένδρου της συνομοταξίας των κερκόζωων. Αμφότερα παράγουν σπόρια χωρίς τις πολυσύνθετες δομές (όπως νημάτια ή σωληνίσκους) που συναντώνται σε άλλες παρόμοιες ομοταξίες.

Τα σπόρια των απλοσπόριων έχουν έναν μόνο κυτταρικό πυρήνα και άνοιγμα στο ένα άκρο, καλυμμένο με ένα εσωτερικό διάφραγμα ή με ένα χαρακτηριστικό χείλος που μπορεί να ανοιγοκλείνει. Μετά την έξοδό τους από τον μητρικό οργανισμό, τα σπόρια αρχίζουν να αναπτύσσονται μόνο μέσα στα κύτταρα του ξενιστή τους, που συνήθως είναι κάποιο θαλάσσιο μαλάκιο ή δακτυλιοσκώληκας, με κάποια πάντως να προσβάλλουν και ποτάμια ή λιμναία είδη. Το τροφικό κύτταρο έχει γενικώς πολλαπλούς πυρήνες. Τα παραμύξια αναπτύσσονται στο εσωτερικό του πεπτικού συστήματος θαλάσσιων ασπονδύλων και παράγουν με εσωτερικές εκβλαστήσεις πολυκύτταρα σπόρια.

Μια μελέτη του 2009 κατέληξε στο συμπέρασμα ότι τα είδη του Haplosporidium αποτελούν παραφυλετική ομάδα και ότι η ταξινόμηση των απλοσπόριων χρειάζεται επιμελή αναθεώρηση.

Ταξινομική
Η ομοταξία Ascetosporea υποδιαιρείται σήμερα ταξινομικώς ως εξής:

 Αταξινόμητο γένος (;) Marteilioides, Comps, Park & Desportes 1986
 Αταξινόμητο γένος (;) Oryctospora, Purrini & Weiser 1991
 Τάξη Κλειστοσπορια (Claustrosporida), Cavalier-Smith 2003
 Οικογένεια Κλειστοσποριδιίδες (Claustrosporidiidae), Larsson 1987
 Γένος Claustrosporidium, Larsson 1987
 Τάξη παραδινίια (Paradiniida), Cavalier-Smith 2009
 Οικογένεια παραδινιίδες (Paradiniidae), Schiller 1935
 Γένος παραδίνιο (Paradinium), Chatton, 1910
 Τάξη μικροκυτία (Mikrocytida), Hartikainen et al. 2014
 Οικογένεια μικροκυτίδες (Mikrocytidae), Hartikainen et al. 2014
 Γένος Paramikrocytos, Hartikainen et al. 2014
 Γένος Microcytos, Farley, Wolf & Elston 1988
 Τάξη παραμύξια (Paramyxida), Chatton 1911
 Οικογένεια μαρτεϊλιίδες (Marteiliidae), Grizel et al. 1974
 Γένος Paramarteilia, Ginsburger-Vogel & Desportes 1979
 Γένος Marteilia, Grizel et al. 1974
 Οικογένεια παραμυξίδες (Paramyxidae), Chatton 1911
 Γένος Paramyxa, Chatton 1911
 Τάξη απλοσπόρια (Haplosporida), Caullery & Mesnil 1899
 Γένος Bertramia, Mesnil & Caullery 1897
 Γένος Coleospora, Gibbs 1959
 Οικογένεια νεφριδιοφαγίδες (Nephridiophagidae), Sprague 1970
 Γένος Nephridiophaga, Woolever 1966
 Οικογένεια ουροσποριδιίδες (Urosporidiidae), Sprague 1979 (ή ανουροσποριδιίδες, Anurosporidiidae)
 Γένος Urosporidium, Caullery & Mesnil 1905 (8 είδη)
 Οικογένεια απλοσποριδιίδες (Haplosporidiidae), Sprague 1979
 Γένος Bonamia, Pichot κ.ά. 1980
 Γένος Haplosporidium, Caullery & Mesnil 1899 (23 είδη)
 Γένος Minchinia, (Lankester 1895) Labbe 1896 (5 είδη)

Παραπομπές

 Εξωτερικοί σύνδεσμοι 
 Τα Ascetosporea στα Wikispecies

Ασκητοσπορια